Մարկ Անդրիսեն

Մարկ Անդրիսեն (, ), ամերիկացի ճարտարագետ, ներդրող, ձեռնարկատեր և գյուտարար։ Առանցքային դեր է խաղացել NCSA Mosaic բրաուզերի ստեղծման գործում և դարձել Netscape Communications Corporation-ի համահիմնադիրներից մեկը։

Կենսագրություն 
Գիմնազիայում սովորելիս Անդրիսենն ինքնուրույն ուսումնասիրել է BASIC ծրագրավորման լեզուն և ստեղծել սեփական համակարգչային խաղեր։ Ավելի ուշ նա փորձում էր գրել մաթեմատիկական խնդիրներ լուծող ծրագրեր։ Նա պլանավորում էր դառնալ էլեկտրաճարտարագետ, բայց հրաժարվել է այդ մտքից Իլինոյսի համալսարան ընդունվելուց և Գերհամակարգչային հավելվածների ազգային կենտրոնում աշխատանք ստանալուց հետո։ Այնտեղ նա էրիկ Բինայի հետ ստեղծել է Mosaic բրաուզերը։ Այն շատ հայտնի է դարձել, մեկ տարվա ընթացքում ներբեռնվել է մոտ երկու միլիոն անգամ։

1993 թվականին Անդրիսենը ստացել է ինֆորմատիկայի բակալավրի աստիճան և տեղափոխվել Սիլիկոնային հովիտ՝ աշխատանքի անցնելով էլեկտրոնային առևտրի ոլորտում տեղեկատվական անվտանգությամբ զբաղվող փոքր ընկերությունում։ 1994 թվականի ապրիլին Անդրիսենը և Silicon Graphics-ի հիմնադիր Ջեյմս Քլարկը ստեղծել են Mosaic Communications Corporation ընկերությունը (ավելի ուշ վերանվանվել է Netscape Communications Corporation)։

2009 թվականին Անդրիսենը և նրա բիզնես գործընկեր Բեն Հորովիցը հիմնել են Andreessen Horowitz վենչուրային հիմնադրամը, որը ներդրումներ է կատարում ՏՏ ընկերություններում։

Մրցանակներ և ճանաչում 
 1997 թվականին ստացել է Ուոլես ՄաքԴոուելի մրցանակ։
 2011 թվականին նա զբաղեցրել է առաջին տեղը CNET-ի ամենաազդեցիկ ներդրողների վարկանիշում։
 2012 թվականին Անդրիսենը հայտնվել է Time 100 ցուցակում։
 2013 թվականի մարտին Անդրիսենը ինտերնետի այն հինգ պիոներների թվում էր, որոնք արժանացել են Եղիսաբեթ թագուհու մրցանակին՝ «ճարտարագիտության մեջ ակնառու ձեռքբերումների համար, որոնք փոխեցին աշխարհը»։

Ծանոթագրություններ

Արտաքին հղումներ 
 
 
 

Ամերիկացի ծրագրավորողներ
Ամերիկյան տեխնոլոգիական ընկերության հիմնադիրներ
ԱՄՆ-ի ինֆորմատիկայի ոլորտի գիտնականներ
Ամերիկացի գործարարներ
Ամերիկացի ճարտարագետներ
Ամերիկացի գյուտարարներ
Ամերիկացի բլոգերներ
Ամերիկացի միլիարդատերեր
Ամերիկացիներ
Ռուդիկ Ղարիբյանի հիշատակին նվիրված հոդվածներ